**Սեմյոն Յուդկովիչ Մոգիլևիչ**, (ռուս.՝ Могилевич, Семён Юдкович, հունիսի 30, 1946(1946-06-30), Կիև, Ուկրաինական ԽՍՀ), ռուս (ունի նաև ուկրաինական արմատներ) հանցագործ։ ԱՄՆ-ի և Եվրոպական միության կողմից ճանաչված հանցավոր համայնքների, ռուս-ուկրաինական մաֆիա-խմբավորումների ղեկավար, Ուկրաինայի նախկին վարչապետ Յուլիա Տիմոշենկոյի հայտարարության համաձայն, վերահսկել է «ՌոսՈւկրԷներգո» ընկերությունը։ 2009-2015 թվականներին եղել է ՀԴԲ-ի կողմից 10 ամենահետախուզվող փախստականների ցանկի մեջ։

Կենսագրություն
--------------

Ծնվել է կիևյան Պոդոլ շրջանում, ավարտել է Լվովի համալսարանի տնտեսագիտության բաժինը։

1990-ական թվականների սկզբին դատվել է երկու անգամ՝ առաջին անգամը՝ 1974 թվականին՝ արժութային հանցագործությունների համար, երկրորդը՝ 1977 թվականին՝ խարդախության համար։ Ազատ արձակվելով՝ առգրավել է Իսրայել մեկնածների ունեցվածքը՝ խոստանալով վերավաճառել վերջիններիս սեփականությունն ու ստացված գումարները փոխանցել ներգաղթյալներին։ Իսկ իրականում դրանք յուրացրել է։

1990 թվականին մեկնել է Իսրայել, որտեղ բանկային ներդրումներ է կատարել և հիմնել մի քանի ընկերություններ։ Մեկ տարի անց ամուսնացել է Հունգարիայի քաղաքացի Կատալին Պապի հետ և բնակություն հաստատել Բուդապեշտի մոտ, մի շարք հունգարական գիշերային ակումբների ցանցի սեփականատեր է։ 1994 թվականին վերահսկողություն է սահմանել Ինքոմբանկի նկատմամբ՝ գործարք կնքելով նրա նախագահ Վլադիմիր Վինոգրադովի հետ։

1995 թվականի մայիսին Մոսկվայի Մոգիլևիչին պատկանող Պրահայի «Աղավնիների մոտ» ռեստորանում (Չեխիա) սոլնցևյան խմբավորման ղեկավար Սերգեյ Միխայլովի հետ հանդիպման ժամանակ՝ Չեխիայի ոստիկանության հատուկ գործողության ընթացքում Մոգիլևիչը խուսափել է կալանքից։ Տեղական իշխանությունների տվյալներով՝ այդ հանդիպման ընթացքում սոլնցևյան ՕՊԳ-ի անդամները ծրագրում էին վերացնել Մոգիլևիչին, որը նրանց պարտք էր 5 միլիոն դոլար։ Ռեստորանում Մոգիլևիչն այդպես էլ չի հայտնվել։ Այս ամենից հետո Մոգիլևիչին արգելել են 10 տարի ժամկետով մուտք գործել Չեխիա, նա պերսոնա նոն գրատա Է հայտարարվել Հունգարիայում և Մեծ Բրիտանիայում։ Իսկ Շոտլանդիայի թագավորական բանկում հայտնաբերվել է 2.000.000 ֆունտ սթերլինգ, որը պատկանել են Մոգիլևիչի «Arigon» ընկերությանը, որը գտնվում է Նորմանդյան կղզիներում։

ՀԴԲ-ի տվյալներով՝ Մոգիլևիչը վերահսկում է «հսկայական միջազգային հանցավոր ցանցը»։

2013 թվականի ապրիլին ընդգրկվել է աշխարհի ամենաազդեցիկ մարդկանց հինգ հարյուրյակի ցանկում, որը կազմել է ամերիկյան «Foreign Policy» հանդեսը։

2015 թվականի դեկտեմբերին հանվել է ՀԴԲ-ի տասը ամենահետախուզվող փախստականների ցանկից՝ «ձերբակալման անհնարինության» պատճառով, քանի որ ԱՄՆ-ի և ՌԴ-ի միջև հանցագործներին հանձնելու համաձայնություն չկա։

«YBM Magnex»-ի գործ
-------------------

1995 թվականին Մոգիլևիչը տեղափոխվել է Հյուսիսային Ամերիկա, որտեղ դարձել է Կանադայում գրանցված «YBM Magenex International» ընկերության համասեփականատերը, սակայն իր գործունեությունը ծավալել է ԱՄՆ-ում։Մի քանի տարվա ընթացքում կանադական ֆոնդային բորսայում այդ ընկերության բաժնետոմսերի փոխարժեքը կտրուկ աճել է, 1997 թվականին ընկերությունն անցկացրել է լրացուցիչ թողարկում՝ շուկայում վաճառելով 3,2 միլիոն բաժնետոմս, մեկ հատը՝ 16,5 կանադական դոլարով։ Ավելի ուշ պարզվել է, որ այդ ընկերության գործունեությունը ֆիկտիվ էր։

1998 թվականին YBM Magnex ընկերության բաժնետոմսերը, որոնք այդ պահին գնահատվում էին 1 միլիարդ կանադական դոլար TSX-ով, կտրուկ նվազել են այն բանից հետո, երբ 1998 թվականի մայիսի 13-ին Նյուտաունում Magnex-ի կենտրոնակայան էին ժամանել Հետաքննությունների դաշնային բյուրոի գործակալները՝ հետաքննելու հանցավոր խմբավորումների հետ ընկերության կապերը, ներդրողները կորցրել են ավելի քան 150 միլիոն դոլար։

YBM Magenex ընկերության բաժնետոմսերի հետ կապված, Մոգիլևիչի և նրա հանցակիցների համար հետախուզում են հայտարարել։ 2003 թվականի ապրիլին Փենսիլվանիայում նրանց դեմ 45 կետից բաղկացած պաշտոնական մեղադրանք էր առաջադրվել։ Մասնավորապես նրանց մեղադրել են դրամաշորթության, խարդախության և փողերի լվացման մեջ։ Մոգիլևիչին մեղավոր ճանաչելու դեպքում նրան մինչև 400 տարվա ազատազրկում է սպառնում։

Ըստ տարածված տեղեկությունների, որը կհանգեցնի Մոգիլևիչի ձերբակալությանը, Հետաքննությունների դաշնային բյուրո-ն 100 հազար դոլար է առաջարկում։

«Bank of New York»-ի գործ
-------------------------

1999 թվականի կեսերին ամերիկյան *«Յու-Ես-Եյ Թուդեյ»* պարբերականում լույս է տեսել *«Bank of New York-ի գործին»* նվիրված հրապարակումը։ Հոդվածում նշվում էր, որ փողերը դուրս են բերվել բանկից 4 հաշիվներով, ընդ որում բոլոր հաշիվները բացվել են Benex ֆիրմայով։ «Յու-Ես-Եյ Թուդեյ»-ը, վկայակոչելով հատուկ ծառայությունների տվյալները, հայտարարել է, որ Benex ընկերության հիմնադիրը Սեմյոն Մոգիլևիչն է։

Արբատ Պրեստիժի գործ
-------------------

2008 թվականի հունվարի 24-ին Մոգիլևիչը Մոսկվայում ձերբակալվել է տնտեսական հանցագործությունների դեմ պայքարի վարչության կողմից՝ «Արբատ Պրեստիժ» ընկերության համար նախատեսված հարկերից խուսափելու մեղադրանքով։ Մոգիլևիչի հետ ձերբակալվել է նաև ընկերության գործադիր տնօրեն Վլադիմիր Նեկրասովը։ 2009 թվականի հուլիսի 24-ին կալանքից ազատ է արձակվել երկրից չբացակայելու մասին ստորագրությամբ, 2011 թվականի ապրիլի 18-ին Նեկրասովի և Մոգիլևիչի (Շնայդերի) քրեական գործը կարճացրել են հանցակազմի բացակայության պատճառով։

Ծանոթագրություններ
------------------

1. 1 2  Ориентировка ФБР на Могилевича (рус.)]
2. ↑  BBC NEWS | Programmes | Panorama | The High Price of Gas: Transcript
3. ↑  Fbi — Semion Mogilevich
4. 1 2 3 4  Статья Лентапедии
5. 1 2 3 4  Friedman, Robert I. (1998), «The Most Dangerous Mobster in the World Archived 2015-04-12 at the Wayback Machine.»; *The Village Voice*, Tuesday, May 26, 1998.
6. ↑  "Inkombank shareholders complaint against the Bank of New York". Արխիվացված է the original 2007 թ․ հուլիսի 1-ին. Retrieved 2014 թ․ դեկտեմբերի 27. `{{cite web}}`: Unknown parameter `|deadlink=` ignored (`|url-status=` suggested) (help)
7. ↑  Glenny (2008), *Op. cit.*, pp 71-72.
8. 1 2
9. ↑  "СПЕЦРЕПОРТАЖ-Как украинский олигарх получил миллиарды от соратников Путина | ГЛАВНЫЕ НОВОСТИ | Reuters". Արխիվացված է the original 2018 թ․ հոկտեմբերի 10-ին. Retrieved 2020 թ․ դեկտեմբերի 9. `{{cite web}}`: Unknown parameter `|dead-url=` ignored (`|url-status=` suggested) (help)
10. ↑  Елена Черненко (2013 թ․ ապրիլի 29). "Foreign Policy опубликовал рейтинг 500 самых влиятельных людей мира". *Коммерсантъ* (in ռուսերեն). kommersant.ru. Retrieved 2013 թ․ ապրիլի 29. `{{cite web}}`: Unknown parameter `|deadlink=` ignored (`|url-status=` suggested) (help)
11. 1 2  Lenta.ru: Могилевич, Семен
12. ↑  "Federal Bureau of Investigation Ten Most Wanted Fugitive — Semion Mogilevich". Արխիվացված է the original 2010 թ․ հունիսի 13-ին. Retrieved 2020 թ․ դեկտեմբերի 9. `{{cite web}}`: Unknown parameter `|dead-url=` ignored (`|url-status=` suggested) (help)
13. ↑  Дело Bank of New York. Справка | Справки | Лента новостей «РИА Новости»
14. 1 2  Ъ-Газета — Дело Bank of New York: как очерняли Россию
15. ↑  Могилевич освобождён под подписку о невыезде — bigmir)net
16. ↑  ВЕДОМОСТИ — От редакции: Ни за что сидел

Արտաքին հղումներ
----------------

* 
* 
* 
* Ինչի մեջ էին մեղադրում Սեմյոն Մոգիլևիչին
* Մոսկվայի քաղաքային դատարանը հրաժարվել է կալանքից ազատել Սերգեյ Շնայդերին։
* Ինչում էին մեղադրում Սեմյոն Մոգիլևիչին։ 2008 թվականի հունվարի 26
* FBI-ն որոնում է Մոգիլևիչի էջը Archived 2010-06-13 at the Wayback Machine.

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Լենտապեդիա |

 |